

 **ОБЩИНСКИ СЪВЕТ – КРУШАРИ, ОБЛАСТ ДОБРИЧ**

 9410, с. Крушари, тел : 05771/2272, факс 05771/ 2136

 E-mail obst@krushari.bg; site: [www.krushari.bg](http://www.krushari.bg)

**ДО**

**ОБЩИНСКИ СЪВЕТ**

**С. КРУШАРИ**

**ДОКЛАДНА ЗАПИСКА**

от **Видин Каракашев– Председател на Общински съвет Крушари**

**ОТНОСНО:** Приемане отчет за дейността на Общински съвет Крушари и неговите комисии за периода от 07.11.2023 г. до 30.06.2024 г.

**Уважаеми госпожи и господа общински съветници,**

С оглед разпоредбата на чл.27, ал.6 от ЗМСМА, председателят на Общинския съвет е задължен да представя два пъти годишно отчет за дейността на Общинския съвет и на неговите комисии. Отчетът се разглежда в открито заседание и се разгласява на населението на общината по ред, определен в Правилника за организацията и дейността на Общинския съвет, неговите комисии и взаимодействието му с общинската администрация.

С тази докладна записка представям на вашето внимание отчет за дейността на Общински съвет Крушари и неговите комисии за периода от 07.11.2023 г. до 30.06. 2024 г., който е приложен към докладната записка.

Предвид изложеното, предлагам Общински съвет Крушари да обсъди и приеме следното:

 **ПРОЕКТ!**

**Р Е Ш Е Н И Е**

 На основание чл. 27, ал. 6 от Закона за местното самоуправление и местната администрация Общински съвет Крушари приема отчета за дейността на Общински съвет Крушари и неговите комисии за периода от 07.11.2023 г. до 30.06.2024 г.

**ВИДИН КАРАКАШЕВ**

*Председател на Общински съвет Крушари*



 **О О ОБЩИНСКИ СЪВЕТ – КРУШАРИ, ОБЛАСТ ДОБРИЧ**

 9410 с. Крушари тел: 05771/2272 факс 05771/ 2136

 E-mail obst@krushari.bg; site: [www.krushari.bg](http://www.krushari.bg)

**О Т Ч Е Т**

 **ЗА ДЕЙНОСТТА НА ОБЩИНСКИ СЪВЕТ КРУШАРИ И НЕГОВИТЕ КОМИСИИ**

**ЗА ПЕРИОДА 07.11.2023 Г. – 30.06.2024 Г.**

**Уважаеми общински съветници**,

**Уважаеми господин Кмет,**

**Госпожи и господа,**

Общинският съвет е орган на местното самоуправление, който се избира от жителите на общината по ред определен от Закона за местното самоуправление и местната администрация. Като орган на местното самоуправление Общинския съвет приема решения в рамките на своята компетентност, при спазване изискванията на законите и съобразяване с интересите на гражданите на общината.

На основание чл. 27, ал. 6 от Закона за местното самоуправление и местната администрация и чл.17, ал.2 от Правилника за организация и дейността на Общински съвет Крушари, неговите комисии и взаимодействието му с общинската администрация Председателят на Общинския съвет изготвя и внася за разглеждане два пъти годишно отчет за дейността на съвета и на неговите комисии, който се разглежда в открито заседание и се разгласява на населението на общината по ред, определен в Правилника за организация и дейността на Общинския съвет.

Общински съвет Крушари мандат 2023-2027 год. е конституиран след провеждане на първото свикано от Областен управител на Област Добрич заседание, проведено на 07 ноември 2023г., на което избраните общински съветници положиха клетва съгласно чл. 32, ал. 1 от Закона за местното самоуправление и местната администрация. На същото заседание, с Решение № 1/1 беше избран Председател на Общинския съвет.

На 19 декември 2023 година с Решение № 3/4 беше приет Правилникът за организацията и дейността на Общинския съвет, неговите комисии и взаимодействието му с общинската администрация. На същото заседание бяха избрани ръководствата и членовете на Постоянните комисии на Общинския съвет.

Общинският съвет през отчетния период осъществяваше дейността си на основание изискванията на Закона за местното самоуправление и местната администрация, Правилника за организацията и дейността на Общински съвет Крушари, неговите комисии и взаимодействието му с общинската администрация, свързани с управлението и развитието на общината, с цел по-добро решаване на проблемите на хората, живеещи в населените места на нейната територия.

Работата на Общинския съвет се осъществява съгласно предварително приетите план и график за провеждане на заседанията, като нито едно от проведените заседания не е отложено поради липса на кворум. Правилото за провеждане на заседанията през последния четвъртък от месеца ги правят предвидими и осигурява възможност на гражданите да участват в работата на Общинския съвет. За датите на заседанията на Общински съвет Крушари и неговите комисии, както и за дневния ред гражданите на община Крушари се уведомяват чрез интернет страницата на общината и от информационното табло в сградата на общинската администрация.

За всяко заседание се изпраща покана до кмета на общината, общинските съветници, заместник кметовете на общината и секретаря на общината. Покана се изпраща и на Областния управител на област Добрич с всички копирани административни преписки.

В дневния ред на заседанията се включва точка ’’Изказвания, питания, становища и предложения на граждани” в която гражданите могат да отправят своите въпроси, ако предварително писмено са заявили това.

 През изминалите месеци от настоящия мандат Общинският съвет и неговите 4 комисии работиха отговорно за решаване на общинските проблеми, спазвайки законите на Република България и съгласно своя Правилник за организацията и дейността, неговите комисии и взаимодействията му с общинската администрация в подкрепа, на което са и следните данни:

 За периода от м.ноември 2023 г. до м.юни 2024 г. са проведени 10 заседания на Общински съвет, от които 2 извънредни.

 Разгледани са 108 предложения, докладни записки, наредби, програми, планове и доклади, като са приети 106 решения.

Постоянните комисии към Общинския съвет през периода ноември 2023-юни 2024 година проведоха 26 заседания, както следва:

 ПК „ Бюджет, финанси, данъчна политика, икономика, селско стопанство, законност,обществен ред, контрол и общинска собственост” - 10 заседания ;

ПК „Международно сътрудничество и европейски програми, устройство на територията, пътна и селищна мрежа, околна среда и благоустрояване, търговия, услуги и туризъм” –  8 заседания;

ПК „Образование, култура, спорт, младежки дейности, здравеопазване, социална политика, вероизповедания, демографски и етнически въпроси и интеграция на бежанци”– 8 заседания.

ПК Комисия по чл. 25, ал. 2, т. 3 от ЗПК – 4 заседания.

Заседанията на Общинския съвет протичат в нормална работна обстановка, което се дължи най – вече на факта, че в постоянните комисии към него се извършва огромната работа по обсъждане на докладните записки и приемането на становищата по тях.

На заседанията на постоянните комисии присъстват представители на администрацията от съответния ресор. Основната дейност на Общинския съвет се извършва в постоянните комисии, където задълбочено и компетентно се обсъждат всички аспекти на предложените проекти за решения.

 Присъствието на общинските съветници на заседанията на постоянните комисии  и Общинския съвет се характеризира в значителна степен с тяхното активно участие в дебатите  при вземането на решенията.

Приетите от Общинския съвет решения са в сферата на обществения живот и са свързани с финансите, икономическото развитие, общинската собственост, екология, образование, социални дейности, здравеопазване и култура.

Приетите решения от заседанията на Общинския съвет се изпращат на областния управител, в Районна прокуратура гр.Добрич и кмета на общината в предвидения от закона срок.

Съгласно чл. 22, ал.1 от ЗМСМА, всички приети решения се предоставят в 7-дневен срок след заседанията на Кмета на Общината и на Областния управител.

След заседание на Общинския съвет в 7-дневен срок всички решения се обявяват на интернет страницата на общината,  както и на информационното табло в сградата на общинската администрация.

За отчетния период Областния управител е упражнил правото си по чл.32, ал.2 от Закона за администрацията и чл.45, ал.4 от Закона за местното самоуправление и е върнал за ново обсъждане 1 решение.

● Решение № 6/65, взето с Протокол № 6 от 30.05.2020 г., което е в съдебна фаза по Административно дело № 314/2024г.

Кметът на община Крушари в изпълнение на правомощията си по чл.45 ал.5 от ЗМСМА не е връщал за ново обсъждане или оспорил пред съда актове и приетите решения на Общински съвет Крушари.

Поддържа се и се актуализира база данни с приетите актове на интернет страницата на общината, като в нея се публикуват проекти на нормативни актове и приетите решения на Общинския съвет, което позволява на всички заинтересовани граждани да се информират за въпросите, които се разискват и решенията, които се приемат от общинските съветници.

Пъстротата на обществения живот и многообразието от проблеми, цели и задачи, предопределя тематиката и количеството информация, адресирана до постоянните комисии, а това определя необходимостта от съответната интензивност в тяхната работа.

 Постоянните комисии към Общинския съвет са онези структури, които са в основата на динамиката на цялата дейност на местния законодателен орган. В тях се водят споровете и дискусиите, сблъскват се мненията и позициите, правят се разумните компромиси, докато се стигне до общо становище, че то трябва да е най-правилното и най-полезното за гражданите и общината.

 След всяко заседание на постоянните комисии се изготвят становища до Общински съвет по разгледаните предложения.

Съгласно нормативната уредба заседанията на Общинския съвет и неговите комисии са открити.

Гражданите могат да присъстват като заемат специално определените за тях места. Те могат да се изказват, да отправят питания, становища и предложения от компетентността на Общинския съвет, кмета или общинската администрация, представляващи обществен интерес и да получават отговори по ред и начин в срок, определени в Правилника за организацията и дейността на Общински съвет Крушари.

Финансовите разходи на Общински съвет Крушари за периода 07.11.2023 г. – 31.12.2023 г. са както следва:

|  |  |  |  |
| --- | --- | --- | --- |
|    | **Параграфи** | **Отчет за 07.11.2023-31.12.2023г.** |  **% на изпълнение**  |
| 101 | Заплати на перс.по труд.и служ.правотноиения |  | 25 867 |  |
| 551 | Соц. осигуровки от работодателя за ДОО |   | 2 529 |  |
| 560 | Здравноосигурителни вноски от работодателя |   | 1 045 |  |
| 580 | Вноски за допълнително задълж.осигуряване |   | 609 |  |
| 1015 | Материали | в т.ч. | 308 |  |
|   | канцеларски  |  147 |  |  |
|   | др. материали |  161 |  |  |
| 1020 | Разходи за външни услуги  | в т.ч. | 1 484 |  |
|   | Телефони   |  75 |  |  |
|   | Такса участие | 209 |  |  |
|   | Договор юрист |  1 200 |  |  |
| 1051 | Командировка  |   | 200 |  |
| 1091 | Други разходи за СБКО |   |  |  |
| 1098 | Други разходи  |   | 42 |  |
|   | **Всичко разходи**  | **32 084** |  |

Финансовите разходи на Общински съвет Крушари за първото шестмесечие на 2024 г. са както следва:

|  |  |  |  |  |
| --- | --- | --- | --- | --- |
|    | **Параграфи** | **Бюджет 2024 г.** | **Отчет към 30.06.2024г.** | **% на изпълнение**  |
| 101 | Заплати на перс.по труд.и служ.правотноиения |  | 123 000 | 64 878 | 52,75 |
| 551 | Соц. осигуровки от работодателя за ДОО |   | 13 200 | 7 271 | 55,08 |
| 560 | Здравноосигурителни вноски от работодателя |   | 6000 | 3 004 | 50,07 |
| 580 | Вноски за допълнително задълж.осигуряване |   | 3100 | 1 752 | 56,52 |
| 1015 | Материали | в т.ч. | 2 700 | 781 | 28,93 |
|   | канцеларски  |  403 |  |  |  |
|   | обзавеждане |  377 |  |  |  |
| 1020 | Разходи за външни услуги  | в т.ч. | 30 000 | 3350 | 11,17 |
|   | Телефони   |  517 |  |  |  |
|   | Интернет |  335 |  |  |  |
|   | Договор юрист |  600 |  |  |  |
|  | Настаняване | 1868 |  |  |  |
|  | Др. услуги | 30 |  |  |  |
| 1051 | Командировка  |   | 1 000 | 280 | 28,00 |
| 1091 | Други разходи за СБКО |   | 300 | 210 | 70,00 |
| 1098 | Други разходи  |   | 700 | 353 | 50,43 |
|   | **Всичко разходи**  | **180 000** | **81 879** | **45,49** |

**Уважаеми госпожи и господа общински съветници,**

**Уважаеми господин Кмет на Община Крушари,**

**Уважаеми съграждани,**

Смятам, че настоящият Общински съвет в своята компетентност управлява общината отговорно и успешно. Общинските съветници поемат своята отговорност в съответствие със Закона за местно самоуправление и местна администрация.

Общинският съвет работи в синхрон с общинската администрация. Уважава се експертното мнение на длъжностните лица в общината. Основната тежест върху цялостното развитие на общината пада върху Общинския съвет. Ние сме органът, който приема решенията.

**Уважаеми колеги,**

Добрите намерения и добрите постижения в общината не биха били възможни без общата воля на кмета на общината и неговия екип от една страна и на общинските съветници от друга, без тяхната инициатива и  подкрепа на всяко хубаво начинание. Всяко намерение, преди  то да стане факт, трябва внимателно и задълбочено да бъде обсъдено в Общинския съвет.

Искрено се надявам с конструктивност, отговорност и градивност да продължим нашата работа за развитието на община Крушари.

**ВИДИН КАРАКАШЕВ**

*Председател на Общински съвет Крушари*